**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/247-22/2021.

**87/2021.**

**HATÁROZAT**

* **veszélyhelyzetben átruházott hatáskörben meghozott döntésről** -

**A városi sportlétesítmények használati szabályzatairól**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

1. Jóváhagyja a jelen határozat 1-4. sz. mellékleteit képező Városi sportlétesítmények használati szabályzatait, az abban foglalt tartalommal, és hozzájárul az abban meghatározott díjtételek alkalmazásához 2021. július 1-jétől.

1. sz. melléklet: a Tiszavasvári 2287/12 hrsz. alatt (gyári lakótelepen) kialakított streetball és teniszpálya, valamint a hozzájuk kapcsolódó pihenőhely használatára vonatkozó szabályzat

2. sz. melléklet: Tiszavasvári, Wesselényi u. 1. Teniszpálya használatára vonatkozó szabályzat

3. sz. melléklet: Sportcsarnok Tiszavasvári, Petőfi u. 1.-3. használatára vonatkozó szabályzat

4. sz. melléklet: A Tiszavasvári, Fehértói u. 2/b. szám alatti Sportpálya használatára vonatkozó szabályzat

1. Az új használati szabályzatok 2021. július 1. napjától alkalmazandóak, amely időponttól a Tiva-Szolg Nonprofit Kft. üzemelteti a városi sportlétesítményeket. Ezzel egyidejűleg a korábban, a Városi Kincstár üzemeltetésében érvényben lévő használati szabályzatok (114/2019 (III.28.) Kt. sz. határozattal elfogadott, és annak 319/2019. (VIII.29.) Kt. sz. határozati módosítása) hatályukat vesztik.
2. Jelen döntésről tájékoztatom a Tiva-Szolg Nonprofit Kft. ügyvezetőjét, akit felkérekhogy a használati szabályzatokat 2021. július 1. napjától, az adott sportlétesítményekben jól látható helyen függessze ki a látogatók tájékoztatása céljából.

**INDOKOLÁS**

Tiszavasvári Város Polgármester az **54/2021. (II.25.) számú határozatával döntött** arról, hogy a **Városi Kincstár Tiszavasvári (a továbbiakban: Kincstár)** költségvetési szervet **általános jogutódlással megszünteti átalakítással** **2021. június 30. napjával.**

Ezen polgármesteri döntés II.2. pontja az alábbiakat tartalmazza:

**Tiszavasvári Város Önkormányzata** az alább felsorolt s**portlétesítmények üzemeltetése** feladat ellátásával **- 2021. július 1. napjától** a **Tiszavasvári Településszolgáltatási és Vagyonkezelő Nonprofit Korlátolt Felelősségű Társaságot** (Cg. 15-09-063127, székhely: 4440 Tiszavasvári, Ady E. u. 8. sz., a továbbiakban **Tiva-Szolg Nonprofit Kft.**), mint 100 %-ban önkormányzati tulajdonú gazdálkodó szervezetet **bízza meg, közfeladat ellátása céljából a Tiva-Szolg. Nonprofit Kft-vel hatályban lévő közszolgáltatási szerződés időtartamára**.

**Érintett ingatlanok/sportlétesítmények:**

**Városi Sportcsarnok, Salakpálya 4440 Tiszavasvári, Petőfi utca 1-3.**

**Városi Sporttelep 4440 Tiszavasvári, Fehértói utca 2/b (2438 hrsz.)**

**Teniszpálya és streetball pálya 4440 Tiszavasvári, 2287/12. hrsz.**

**Teniszpálya 4440 Tiszavasvári, Wesselényi utca 1. sz.**

Szintén a fenti döntés **kezdeményezi a sportlétesítmények használatára vonatkozó használati szabályzat felülvizsgálatát, melyet jelen határozatban teszek meg.**

A határozat 1-4- sz. mellékletei tartalmazzák a sportlétesítmények használati szabályzatait 2021. július 1. napjától a Tiva-Szolg Nonprofit Kft. üzemeltetésében az alábbiakban:

1. sz. melléklet: a Tiszavasvári 2287/12 hrsz. alatt (gyári lakótelepen) kialakított streetball és teniszpálya, valamint a hozzájuk kapcsolódó pihenőhely használatára vonatkozó szabályzat

2. sz. melléklet: Tiszavasvári, Wesselényi u. 1. Teniszpálya használatára vonatkozó szabályzat

3. sz. melléklet: Sportcsarnok Tiszavasvári, Petőfi u. 1.-3. használatára vonatkozó szabályzat

4. sz. melléklet: A Tiszavasvári, Fehértói u. 2/b. szám alatti Sportpálya használatára vonatkozó szabályzat

**A szabályzatokban megállapított díjtételek a bruttó díjakat tartalmazzák.**

Magyarország Kormánya a veszélyhelyzet kihirdetéséről szóló **27/2021. (I. 29.) Korm. rendeletével** az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021. március 25.

**Szőke Zoltán**

**polgármester**

1. melléklet **„Városi sportlétesítmények használati szabályzatairól”** szóló87/2021. PM határozathoz

**használati szabályzat**

**a Tiszavasvári 2287/12 hrsz. alatt (gyári lakótelepen) kialakított streetball és teniszpálya, valamint a hozzájuk kapcsolódó pihenőhely használatára**

**Streetball (szabadtéri kosárlabda) pálya**

**használati szabályzata**

**Használati szabályok:**

* A pályát kizárólag előzetes bejelentkezés alapján lehet igénybe venni.
* A pálya kizárólag sport célra használható.
* A pálya csak az arra alkalmas sportcipőben és megfelelő ruházatban, rendeltetésének megfelelően használható. Utcai cipő használata tilos!
* A pálya felületét óvni kell a durva behatásoktól.
* Szigorúan tilos a palánkokra felmászni.
* Szigorúan tilos a gyűrűre felkapaszkodni, azon lógni.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát vagy más állatot bevinni.
* A pálya területére bemenni csak a kapun keresztül, illetve a teniszpálya felől kialakított ajtón szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A streetball pálya területén, vagy környezetében őrizetlenül hagyott értékekért, tárgyakért, felszerelésekért a pálya üzemeltetője felelősséget nem vállal.
* A pálya rendeltetésszerű használatát és a tisztasági szabályok betartását az üzemeltető jogosult ellenőrizni.
* A pálya használata közben keletkezett sérülésekért az üzemeltető felelősséget nem vállal.

**Nyitvatartási idő:**

Hétköznapokon:8.00 - 18.00 óra között előre egyeztetett időpontban

Hétvégén: 9.00 - 18.00 óra között előre egyeztetett időpontban

Ünnepnapokon: ZÁRVA

**Használati díj:** Bruttó 1.000.-Ft/óra/pálya

**Ingyenes használat:**

Tiszavasvári Város Önkormányzata 93/2017.(IV.27.) Kt. sz. határozata alapján a Tiszavasvári Sport Klub a Streetball pálya ingyenes használatára jogosult az alábbiak szerint:

Hétköznapokon: 8.00 - 16.00 óra között maximum 2 óra időtartamban,

mely éves szinten a 200 órát nem haladhatja meg, továbbá

Hétvégén

és tanítási szünetben: a sportszervezet által igényelt időintervallumban,

kiemelten a kosárlabda sportághoz kötődő felkészítés

és rendezvények lebonyolítása céljából.

Tiszavasvári Város Önkormányzata 319/2019.(VIII.29.) Kt. sz. határozata alapján a Tiszavasvári Sportegyesület Tenisz Szakosztálya a Teniszpálya ingyenes használatára jogosult:

Hetente: összesen 10 óra (maximum 2 óra/alkalom) időtartamban 3 éves időintervallumra. (2022. augusztus 31-ig)

**A pálya foglalása:** A Tiva-Szolg Nonprofit Kft. sportkoordinátoránál

a használatot megelőzően legalább 12 órával

**Teniszpálya**

**használati szabályzata**

**Használati szabályok:**

* A pályát kizárólag előzetes bejelentkezés alapján lehet igénybe venni.
* A pálya kizárólag teniszjátékra használható.
* A pálya csak az arra alkalmas sportcipőben és megfelelő ruházatban, rendeltetésének megfelelően használható.
* A pálya felületét óvni kell a durva behatásoktól.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát, vagy más állatot bevinni.
* A pálya területére bemenni kizárólag a kialakított ajtón szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A teniszpálya területén őrizetlenül hagyott értékekért, tárgyakért, felszerelésekért a pálya üzemeltetője felelősséget nem vállal.
* A pálya használata közben keletkezett sérülésekért az üzemeltető felelősséget nem vállal.

**Nyitvatartási idő:**

Hétköznapokon:8.00 - 22.00óra között előre egyeztetett időpontban

Hétvégén: 9.00 - 18.00óra között előre egyeztetett időpontban

Ünnepnapokon: ZÁRVA

**Pálya használati díj:**

Pályavilágítás nélkül (természetes fénynél): Bruttó 1.000.-Ft/óra

Pályavilágítással: Bruttó 1.500.-Ft/óra

**A pálya foglalása:** A Tiva-Szolg Nonprofit Kft. sportkoordinátoránál

a használatot megelőzően legalább 12 órával

**Pihenőhely**

**használati szabályzata**

**Használati szabályok:**

* A streetball és a teniszpálya között kialakított szabadtéri főzésre is alkalmas pihenőhelyet kizárólag előzetes bejelentkezés alapján lehet igénybe venni.
* A pihenőhely igénybe vehető baráti összejövetelek, céges rendezvények, sportolással összekötött szabadtéri főzés céljából. A területen 3 db kültéri ping-pong asztal is rendelkezésre áll.
* A pihenő területén és 5 méteres körzetében dohányozni, gyufát és cigarettát eldobni TILOS!
* A tűzgyújtás és a szabadtéri főzés kellékeit az igénybevevőnek kell biztosítania.
* A pihenő területén érvényes tűzgyújtási szabályok:
* A kerti grillezés és a tűzön történő sütés-főzés kizárólag a tűz állandó felügyelete mellett végezhető.
* A szabadban meggyújtott tüzet TILOS felügyelet nélkül hagyni és minden esetben gondoskodni kell megfelelő mennyiségű oltóanyagról.
  + Mindig legyen nálunk a tűz oltására alkalmas kézi szerszám, és csak akkora tüzet gyújtsunk, amekkorát folyamatosan felügyeletünk alatt tudunk tartani.
  + Tájékozódjunk a várható időjárásról, mert a szél kedvez a tűz gyors továbbterjedésének.
* A szabadtéri tűzgyújtás feltételeit az Országos Tűzvédelmi Szabályzat tartalmazza.
* Jogszabálytól eltérő vagy hatósági engedély hiányában végzett tűzgyújtási tevékenység tűzvédelmi bírságot von maga után.
* A területet elhagyni csak a tűz maradéktalan eloltását követően lehet.
* A pihenő területére kutyát, vagy más állatot bevinni csak előzetes egyeztetés és engedélyezés alapján szabad.
* A pihenő területére bemenni kizárólag a kapun keresztül, vagy a teniszpálya felől kialakított ajtón szabad.
* A pihenőhely használata közben keletkezett hulladékot az igénybevevő köteles elszállítani.
* A pihenőt mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A pihenőhely területén őrizetlenül hagyott értéktárgyakért, felszerelésekért a terület üzemeltetője felelősséget nem vállal.

**Nyitvatartási idő:** előzetes egyeztetés alapján

**Használati díj:**

Pihenőhely, szabadtéri főzőhely

és ping-pong asztalok: Bruttó 3.000.-Ft/nap (alkalom)

Teljes terület (pihenőhely, streetball pálya és/

vagy teniszpálya): Bruttó 1.000.-Ft/fő,

de minimum bruttó 5.000.-Ft/nap (alkalom)

**Ingyenes használat:**

Tiszavasvári Város Önkormányzata 319/2019.(VIII.29.) Kt. sz. határozata alapján a Tiszavasvári Sportegyesület Tenisz Szakosztálya a Pihenőhely ingyenes használatára jogosult évente 5 alkalommal 3 éves időintervallumra. (2022. augusztus 31-ig).

**A pálya foglalása:** A Tiva-Szolg Nonprofit Kft. sportkoordinátoránál

a használatot megelőzően legalább 12 órával

A sportlétesítmények használati díjának befizetése *- szerződés eltérő rendelkezése hiányában -* a használatot megelőzően esedékes. A befizetés történhet számla alapján az üzemeltető részére történő átutalással, készpénzben az üzemeltető 4440 Tiszavasvári, Báthory u. 6. sz. alatti házipénztárába történő befizetéssel, illetve készpénzben, nyugta ellenében a sportkoordinátor részére történő megfizetéssel.

2. melléklet **„Városi sportlétesítmények használati szabályzatairól”** szóló87/2021. PM határozathoz **Tiszavasvári, Wesselényi u. 1. Teniszpálya**

**használati szabályzata**

1. A pálya nyitva tartása:

Hétköznapokon: 8:00 – 22:00 óra között előre egyeztetett időpontban

Hétvégén: 9:00 – 18:00 óra között előre egyeztetett időpontban

Ünnepnapokon: ZÁRVA

1. A pálya bérleti díj fejében vehető igénybe az érvényes díjszabás alapján: bruttó 1.000 Ft/óra, A bérleti díj tartalmazza az öltőzők és mosdóhelyiségek használatát is. A pálya igénybevétele világítással: bruttó 1.500.-Ft/óra.
2. A pálya igénybevételét a pályagondnokkal kell egyeztetni és előre megfizetni, mely rögzített időtartamra szól. A bérleti díj befizetése a Tiva-Szolg Kft. részére történik.
3. A pályagondnok feladata az öltőzőkben, zuhanyzókban a használat után a világítás lekapcsolása, valamint a rendeltetésszerű használat ellenőrzése és felügyelete.
4. A teniszpálya kizárólag teniszjátékra használható.
5. A pálya csak az arra alkalmas teniszcipőben, vagy egyéb sport teremcipőben és megfelelő ruházatban, rendeltetésének megfelelően használható. Utcai cipő használata tilos!
6. A pálya használata során a pályában, vagy egyéb berendezési tárgyakban okozott kárt a rongálónak meg kell térítenie.
7. A használat befejeztével a bérlő köteles a pályát tiszta, rendeltetésszerű állapotban hagyni.
8. A pálya területére állatokat bevinni tilos!
9. A teniszpálya területén őrizetlenül hagyott értéktárgyakért, felszerelésekért a pálya üzemeltetője nem vállal felelősséget.
10. A pálya területén és a pálya 5 méteres körzetében dohányozni, gyufát és cigarettát eldobni TILOS!

**A pálya foglalása:** A Tiva-Szolg Nonprofit Kft. sportkoordinátoránál

a használatot megelőzően legalább 12 órával

3. melléklet **„Városi sportlétesítmények használati szabályzatairól”** szóló87/2021. PM határozathoz **Sportcsarnok**

**Tiszavasvári, Petőfi u. 1.-3.**

**használati szabályzata**

1. **Általános szabályok**
2. A használati szabályzat betartása mindenki részére *(dolgozók, sportolók, szervezők, látogatók, stb.)* kötelező.
3. A szabályzat területi hatálya a sportcsarnok telekrajzi határán belül, a csarnokot körülvevő tereken, parkolóban is érvényes.
4. A sportcsarnokot nyitva tartási időben *– zártkörű rendezvények, iskolai testnevelés órák és tartósan bérelt időpontok kivételével –* minden érdeklődő látogathatja, igénybe veheti szolgáltatásait, részt vehet a rendezvényeken, a tömegsport közösségek munkájában.
5. A sportcsarnokot bármely állampolgár, sportszervezet, vagy intézmény előzetes egyeztetés és szerződéskötés alapján veheti igénybe, melyért a fenntartó által elfogadott díjakat köteles megfizetni.
6. Belépődíjas rendezvények esetében a jegyváltás kötelező.
7. A sportcsarnok zavartalan működtetése érdekében minden látogató köteles a közösségi és társas élet szabályainak megfelelő kulturált magatartást tanúsítani.
8. Az épület berendezéseinek, felszereléseinek védelme, anyagi felelősséggel történő használata, a tisztaság és a rend megóvása minden látogatónak kötelessége. A berendezésekben okozott esetleges károkért az ebben vétkes látogató anyagi felelősséggel tartozik.
9. A sportcsarnok épületében a dohányozás és nyílt láng használata TILOS! A Sportcsarnok területén dohányozni kizárólag a dohányzásra kijelölt helyen szabad. A csikkeket a kihelyezett tárolóedényekben kell elhelyezni.
10. A Sportcsarnok teljes területén, beleértve a parkoló és külterületeket is, tilos a szemetelés. A szemetet a kihelyezett tárolóedényekben kell elhelyezni.
11. Az elektromos kapcsolót, illetve egyéb üzemeltetéssel kapcsolatos kezelő szerkezeteket kizárólag a Sportcsarnok személyzete kezelheti!
12. Az öltözőkbe, a lelátóra és a játéktérre üveges és dobozos italt bevinni tilos!
13. A sportcsarnok berendezéseinek rongálóit mindenkinek kötelessége figyelmeztetni, és az esetleges kár keletkezését megakadályozni!
14. A sportcsarnok területén az üzemeltető, a szervező és a rendezvény biztosításával megbízott személyek jogosultak a rendzavarókkal, vagy mások számára megbotránkoztató módon viselkedőkkel szemben eljárni. Jogosultak továbbá ezen személyeket a Sportcsarnok területének elhagyására felszólítani, végső esetben a területről eltávolíttatni, kitiltani.
15. A sportcsarnok területére TILOS bevinni tiltott önkényuralmi jelképet, valamint a közbiztonságra különösen veszélyes eszközöket. Tilos bevinni mindenféle szúró, vágó eszközt, petárdát, egyéb pirotechnikai eszközöket, lőfegyvert, üveget, műanyag palackot, zsebkést, csavarhúzót, hajlakkot, botot, pénztárszalagot, követ és egyéb testi épséget veszélyeztető tárgyat, továbbá mások iránti gyűlölet keltésére alkalmas feliratot, zászlót, vagy egyéb jogszabály által tiltott önkényuralmi jelképet.
16. A bejáratnál kötelező a lábbelik alapos, gondos megtisztítása, különösen az esős, sáros, havas időszakban.
17. A létesítmény területére élőállatot - a vakvezető kutya kivételével - bevinni szigorúan tilos!
18. A sportcsarnokban, illetve a hozzátartozó helyiségekben, továbbá a külső udvari területen elhelyezett értéktárgyakért *(pld. kerékpár, ruházat, telefon stb.)* a Sportcsarnok üzemeltetője felelősséget nem vállal!
19. A sportcsarnok területén sport, vagy egyéb, nem az üzemeltető tulajdonában, vagy kezelésében lévő eszközöket kizárólag előzetes írásbeli megállapodás alapján lehet tárolni. A tárolási engedéllyel elhelyezett eszközökért az üzemeltető semmilyen felelősséget nem vállal.
20. Iskolai tanórák alatt, illetve diáksport rendezvényeken a tanulók csak tanári felügyelettel tartózkodhatnak a sportcsarnokban.
21. A bérbevevő jogosult a használat időtartama alatt a sportcsarnokot rendeltetésének és a szerződésben megfogalmazott célnak megfelelően használni, az épület használata során köteles a köztisztasági, környezetvédelmi és tűzrendészeti előírásokat betartani.
22. A használati szabályzat betartatásáért az üzemeltető, a mindenkori bérlő, illetve a rendezvény szervezője tartozik felelősséggel.
23. Az üzemeltető a személyi és vagyonbiztonság megteremtése érdekében a sportcsarnok területén elhelyezett kamerarendszer alkalmazásával a hatályos jogszabályok alapján felvételeket készíthet.
24. **Játéktér, küzdő tér használata**
25. A játéktérre (küzdőtérre) utcai cipőben belépni tilos. A játéktéren kizárólag olyan sportcipőben lehet tartózkodni, amely a sportparketta állagában semmiféle kárt nem okoz, azon maradandó nyomot nem hagy.
26. Az utcai cipő használata a játéktéren kizárólag a parketta védelmére szolgáló PVC burkolat lerakását követően, nem sportcélú rendezvények idején megengedett.
27. A játéktéren kizárólag olyan tevékenység folytatható, amely a sportcsarnok vezetésével előre egyeztetett.
28. Tilos a játéktéren bármiféle olyan jelölést, csíkozást, karcolást, tájékozódási pontot elhelyezni, amely könnyen, gyorsan és egyszerűen, maradandó nyom nélkül el nem távolítható.
29. A használati (sport) eszközöket a használat után a játéktérről az eredeti helyére vissza kell állítani, a tároló helyekre vissza kell vinni.
30. Tilos a labdák falhoz, térelválasztó rendszerhez rugdosása, dobálása, és minden olyan tevékenység, amely a falazat és az ajtók, ablakok tisztaságát, épségét veszélyeztetné.
31. Tilos a kihelyezett reklámtáblák, reklámanyagok rongálása, elmozdítása.
32. A játéktérre az előre megállapított, illetve megállapodás szerinti időpontban lehet belépni.
33. A játékteret az előre megállapított, illetve megállapodás szerinti időpontban pontosan el kell hagyni, oly módon, hogy a felhasznált eszközök visszahelyezése is ez időponton belül történjen meg.
34. **Pályarendszabályok rendezvények esetén**
35. A nézőtéren csak a Sportcsarnok befogadóképességének megfelelő számú vendég tartózkodhat.
36. A nézőtéren 2 fő tűzoltó és 2 fő rendőr részére szabad ülőhelyet kell fenntartani.
37. A néző a sportcsarnokba akkor léptethető be, ha

- érvényes jeggyel, bérlettel vagy meghívóval rendelkezik,

- nem áll nyilvánvalóan alkohol, kábítószer vagy más bódító hatású szer befolyása alatt,

- nem tart magánál szeszes italt, kábítószert, pirotechnikai eszközt, robbanó eszközt, követ és egyéb - az emberi életet és testi épségét veszélyeztető – az I. rész 14. pontban felsorolt eszközt, illetve tárgyat.

1. A rendezők kötelesek a nézők beléptetése során ruházat- és csomagátvizsgálást végezni.
2. A nézők tudomásul veszik, hogy a fenti rendelkezések megszegése vagy be nem tartása esetén még érvényes belépőjegy, illetve meghívó birtokában sem léphetnek a sportcsarnok területére.
3. A nézők kötelesek a sportrendezvény rendjét megtartani, a rendezők utasításait betartani. A szabályok megszegése, illetve szándékos rendbontás esetén a rendezők eltávolíthatják a nézőt a helyszínről.
4. A szabályok megszegéséből eredő kárért a néző, több károkozó esetén a károkozásban résztvevő nézők egyetemlegesen, a Ptk-nak a kártérítésre vonatkozó általános szabályai szerint felelősséggel tartoznak. A kártérítési felelősség nem érinti a néző szabálysértési vagy büntetőjogi felelősségét.
5. A szervező köteles megtenni, vagy az illetékes hatóságnál kezdeményezni minden olyan intézkedést, amely a rendezvényen résztvevők egészségügyi, személyi és vagyonbiztonságának megóvása, valamint a bűnmegelőzés érdekében szükséges.
6. A Sportcsarnok 4 kijáratát és 4 vészkijáratát a rendezvények ideje alatt szabadon kell hagyni, valamint az ajtóknak nyitható állapotban kell lenniük.
7. **Az öltözők és a vizesblokk használata**
8. A hazai és a vendégcsapatok sportolói a versenyek, mérkőzések előtt 1 órával, az edzések előtt fél órával, a testnevelés órára érkező diákok az óra kezdete előtt 10 perccel foglalhatják el a részükre kijelölt öltözőket.
9. Az öltözők kulcsait csak az intézmény dolgozói adhatják ki az arra illetékes csapatvezető, edző, nevelő, vagy bérlő részére.
10. A megállapított edzésidő betartása mindenki számára kötelező. Az edzés, mérkőzés végén az öltözők kulcsait az intézmény jelenlévő dolgozójának kell átadni.
11. A kiírt használati időtartamban az öltözők elhagyására 20 perc áll rendelkezésre.
12. A mosdókat és az illemhelyeket mindenkor az elvárható kulturált emberi viselkedésformák szerint lehet használni. Fokozottan ügyelni kell a tisztaság fenntartására.
13. Kérjük, takarékoskodjon a kézmosó szappannal, WC papírral, ne pazarolja a vizet.

A WC papírt és a szappant a rendezvény szervezői biztosítják, nem a sportcsarnok üzemeltetője.

1. A keletkezett hulladékot az arra rendszeresített tárolókban kell elhelyezni.

**A Sportcsarnok nyitvatartása**

Hétköznapokon:8.00 - 22.00 óráig

Hétvégén és ünnepnapokon: a mérkőzések és rendezvények időpontjaiban

A Sportcsarnokban található büfé bérbeadására és üzemeltetésére külön bérleti szerződés vonatkozik a hatályos jogszabályoknak megfelelően.

**Használati díjak**

|  |  |
| --- | --- |
| - tömeg-, verseny és diáksport céljára | Bruttó 6.600.-Ft/óra |
| - oldalterület használata | Bruttó 1.100.-Ft/óra |
| * kereskedelmi, szolgáltató, szórakoztató   tevékenység céljára | Bruttó 16.500.-Ft/óra |
| - salakpálya | Bruttó 5.500.-Ft/óra |
| - hirdetések, reklámfelület bérbeadása | Bruttó 10.000.-Ft/m2/év |
| - lelátó bérlése | Bruttó 50.000.-Ft/db/alkalom |
| - színpad | Bruttó 20.000.-Ft/nap |
| - eredményjelző kezelőszemélyzettel | Bruttó1.000.-Ft/óra |
| - műanyag szék | Bruttó 100.-Ft/db |
| - iroda bérlet | Bruttó 1.000.-Ft/óra |

**Ingyenes használat**

1. Az üzemeltető évente egy alkalommal ingyen bocsátja rendelkezésre valamennyi önkormányzati intézmény, valamint az önkormányzat illetékességi területén működő oktatási-nevelési intézmény számára a városi sportcsarnok épületét függetlenül attól, hogy bevételes vagy ingyenes rendezvényt szervez.
2. Ezen kívül valamennyi rendezvény esetén a szabályzatban meghatározott bérleti díj fizetendő.
3. Az üzemeltető az 1. pont szerinti rendezvény előtt ingyenes próbalehetőséget biztosít, amely próbák maximális időtartama a 6 órát nem haladhatja meg.
4. Bevételes rendezvénynek minősül valamennyi olyan program, amikor az adott intézmény anyagi haszonra tesz szert.
5. Az üzemeltető a Tiszavasvári Város Önkormányzata által szervezett rendezvényekre, előadásokra, valamint az azokra vonatkozó próbákra minden esetben térítésmentesen bocsátja rendelkezésre a sportcsarnok épületét.

4. melléklet **„Városi sportlétesítmények használati szabályzatairól”** szóló87/2021. PM határozathoz

**A Tiszavasvári Fehértói u. 2/b. szám alatti**

**Sportpálya**

**használati szabályzata**

**Használati szabályok:**

* A pályát kizárólag előzetes egyeztetés alapján lehet igénybe venni.
* A pálya kizárólag sport célra használható.
* A pálya csak az arra alkalmas sportcipőben és megfelelő ruházatban, rendeltetésének megfelelően használható.
* A pálya felületét óvni kell a durva behatásoktól.
* Tilos a pályára kerékpárral, motorral és gépjárművel rámenni.
* A pálya területén és a pálya 5 méteres körzetében dohányozni, gyufát és cigarettát eldobni TILOS!
* Tilos a pálya területén enni, rágógumizni és azt eldobni.
* Tilos a pálya területére üveget bevinni.
* Tilos a pálya területére kutyát, vagy más állatot bevinni.
* A pálya területére bemenni csak az arra kialakított bejáraton keresztül szabad.
* A pálya és a pálya környékének tisztaságára ügyelni kell, szemetet eldobni tilos.
* A pályát mindenki csak saját felelősségére, a használati és tisztasági szabályok szigorú betartásával használhatja. A rongálás anyagi kártérítést vonhat maga után.
* A sportpálya területén, vagy környezetében őrizetlenül hagyott értéktárgyakért, felszerelésekért a pálya üzemeltetője felelősséget nem vállal.
* A Sportpálya területén sport, vagy egyéb, nem az üzemeltető tulajdonában, vagy kezelésében lévő eszközöket kizárólag előzetes írásbeli megállapodás alapján lehet tárolni. A tárolási engedéllyel elhelyezett eszközökért az üzemeltető semmilyen felelősséget nem vállal.
* A pálya rendeltetésszerű használatát és a tisztasági szabályok betartását az üzemeltető jogosult ellenőrizni.
* A pálya használata közben keletkezett sérülésekért az üzemeltető felelősséget nem vállal.

**Nyitvatartási idő:** előzetes egyeztetés alapján

**Használati díj:**

* tömeg-, verseny- és diáksport céljára Bruttó 6.600 Ft/óra
* edzőpálya Bruttó 6.000 Ft/óra
* faház bérlése Bruttó 4.000 Ft/óra

**Ingyenes használat:**

Tiszavasvári Város Önkormányzata Képviselő-testülete Magyarország helyi önkormányzatairól szóló 2011. évi CLXXXIX tv. 107. §-ában foglalt hatáskörében eljárva **a Tiszavasvári Sportegyesület részére** **térítésmentes használati jogot** biztosított a tiszavasvári 2438 hrsz-ú, a valóságban 4440 Tiszavasvári, Fehértói u. 2/b. szám alatt található Sporttelep megnevezésű ingatlanra a 2020/2021. bajnoki évre.

A Sportpályán található büfé bérbeadására és üzemeltetésére külön bérleti szerződés vonatkozik a hatályos jogszabályoknak megfelelően.

**A pálya foglalása:** A Tiva-Szolg Nonprofit Kft. sportkoordinátoránál

a használatot megelőzően legalább 48 órával